Misrlik ayol ishlash uchun 40 yil davomida o‘zini erkak kishi qilib ko‘rsatdi

Misrlik ayol ishlash uchun 43 yil davomida o‘zini erkak kishi qilib ko‘rsatdi, deb yozadi “Rossiyskaya gazeta”.

Misrlik Sisa Abu Dauh yoshgina paytida homiladorligining so‘nggi oylarida eridan beva qoladi va erkakcha kiyinib, qurilishda ishlashga boradi — o‘sha payti ayollar bunday ishlarga qabul qilinmas edi.
Ko‘p yillar davomida ayol g‘isht ortish, qurish va boshqa “ayollarga xos bo‘lmagan” ishlar bilan shug‘ullandi. Ayol ekanligini bildirib qo‘ymaslik uchun u erkaklar oyoq kiyimi, salla va keng erkaklar ko‘ylagini kiyib yurdi.
Yaqinda mehnatkash ayol Misr hukumatidan “mukammal onalik” uchun mukofotga ega bo‘ldi. Shu tariqa misrlik ayol qissasidan butun mamlakat xabardor bo‘ldi.
Ayni paytda u Luksor temir yo‘l stansiyasida oyoq kiyim tozalash bilan shug‘ullanmoqda, unga kun kechirishda voyaga yetib qolgan qizi ko‘maklashmoqda.